અમદાવાદ વાલીમંડળ તેમજ વોઇસ ઓફ ચિલ્ડ્રનના હોદ્દેદારો-વાલીઓ સહિત બાળકો અને અન્ય ત્રણ ઝોનના પ્રમુખો સાંજના પાંચથી સાત કલાક દરમિયાન દેખાવો યોજીને નારાજગી પ્રદર્શિત કરશે. વાલીઓની માગ છે કે તેમને ફી રેગ્યુલેટરી કમિટીમાં સ્થાન આપવામાં આવે, ફી રેગ્યુલેટરી કમિટીની સબકમિટી ગાંધીનગરમાં મુકાય, શાળા સંચાલકોએ શાળામાં શિક્ષણકાર્ય સિવાય અન્ય કોઇ વ્યાવસાયિક પ્રવૃત્તિ કરવી નહીં, શૈક્ષણિક વર્ષ પૂરું થતાંની સાથે જ વાલી એસોસીએશનની બેઠક બોલાવીને ઓડિટ કરેલા હિસાબો આપવા, પ્રવેશ પ્રક્રિયાનું ‌િક્લયર અપડેટ આપવું, બાકી રહેલાં એડમિશનની વિગતો શાળાના નોટિસબોર્ડ પર મૂકવી, હિસાબો ખોટા જણાય કે ગેરવહીવટ બહાર આવે તો પોલીસ ફરિયાદ કરવી.